सड़कों की दशा सुधरेगी, 500 किमी सड़कों का 70 करोड़ रुपए से होगा नवीनीकरण
डीडवाना में सबसे ज्यादा 22, खींवसर और डेगाना में सबसे कम सात-सात सड़कों का होगा काम
नागौरविधानसभा क्षेत्र में 13 सड़कें, जायल विधानसभा क्षेत्र में 11, खींवसर विधानसभा क्षेत्र में 7, डेगाना विधानसभा क्षेत्र में 8, मेड़ता विधानसभा क्षेत्र में 14, डीडवाना विधानसभा क्षेत्र में 22 सड़कों का सुदृढ़ीकरण और नवीनीकरण होगा। लाडनूं विधानसभा क्षेत्र में 15, मकराना विधानसभा क्षेत्र में 9, नावां विधानसभा क्षेत्र में 8 परबतसर विधानसभा क्षेत्र में 11 सड़कों का काम करवाया जाएगा। इसके साथ ही ग्रामीण क्षेत्र में मिसिंग लिंक और प्रधानमंत्री ग्राम सड़क योजना सहित केंद्र राज्य सरकार की विभिन्न योजनाओं से विभिन्न विभागों की ओर से सड़को का निर्माण करवाया गया है। इनके रख-रखाव विस्तार का जिम्मा भी इन विभागों का ही है।
भास्कर संवाददाता | नागौर
जिलेके ग्रामीण क्षेत्रों में टूटी सड़कों की दशा सुधरेगी। लंबे समय से बदहाल इन सड़कों का नवीनीकरण का सुदृढ़ीकरण होगा। इसके बाद राहगीरों वाहन चालकों के लिए आवागमन के लिहाज से राह आसान हो सकेगी। जिले में 500 किलोमीटर लंबाई की क्षतिग्रस्त सड़कों के सुदृढ़ीकरण नवीनीकरण के लिए आरआईडीएफ-22 (नाबार्ड) की ओर से स्वीकृति मिलने के साथ ही टेंडर हो गए। इन सड़कों पर 70 करोड़ रुपए खर्च होंगे।
योजना के तहत अब तक कई क्षतिग्रस्त सड़कों पर पीडब्ल्यूडी की ओर से कार्य भी शुरू कर दिया है। इनमें से कई क्षतिग्रस्त सड़कों पर पहले डब्ल्यूबीएम (ग्रेवल) कार्य कर सुदृढ़ीकरण किया जाएगा। इसके बाद डामरीकरण होगा। वहीं कुछ सड़कों पर सीधे ही डामरीकरण होगा।
नवीनीकरण की स्वीकृति मिलने से इन सड़कों पर पेचवर्क नहीं हो पाया था। अब नवीनीकरण का कार्य शुरू होने से राहगीरों वाहनचालकों काे राहत मिलेगी।
^नाबार्डकी ओर से 118 सड़कों के सुदृढ़ीकरण और नवीनीकरण की स्वीकृति मिलने के साथ टेंडर प्रक्रिया पूर्ण हो गई है। इनमें से कई सड़कों का काम भी शुरू कर दिया है। योजना के तहत जिले में 500 किलोमीटर लंबी सड़कों का नवीनीकरण होगा विजयकुमार वर्मा, एसई, पीडब्ल्यूडी
hin_Deva hin_Deva hin_Deva npi_Deva hin_Deva hin_Deva hin_Deva hin_Deva